《偈六十九首 其二十九》
宋代·释道宁

数日滂沱雨，今朝彷佛晴。烟云消散尽，天地廓然清。

檐前鹊噪，林里莺鸣。岭外牧童歌野径，江边渔父钓长鲸。

禅家高卧无馀事，渴饮饥飧贺大平。两彩一赛，凡圣齐收。

若作佛法商量，大似抱赃叫屈。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。